વડાપ્રધાને જણાવ્યું કે સંરક્ષણ અને સમુદ્રી ક્ષેત્રોમાં બંન્ને દેશોની ભાગીદારી અંગે સંમતી સધાઇ ચુકી છે. બંન્ને દેશો સમુદ્રી લૂંટની સામે મળીને લડશે. નૌસૈનિક પેટ્રોલિંગ, સુરક્ષા અને સંશોધન ક્ષેત્રમાં સંયુક્ત કામગીરી કરશે. શુક્રવારે જ બંન્ને દેશનાં જોઇન્ટ બિઝનેસ ફોરમની પણ બેઠક યોજાઇ હતી. મોદીએ કહ્યું કે ભારત થાઇલેન્ડથી આવનારા મોટા ભાગનાં યાત્રીઓનું સ્વાગત કરશે. ટુંકમાં જ થાઇલેન્ડનાં નાગરિકોનાં માટે ડબલ એન્ટ્રી ઇ ટૂરિસ્ટ વિઝાની સુવિધા પણ ચાલુ કરવામાં આવશે.